TMC โละขาย “โรงงานบ้านบึง” มูลค่า 600 ลบ. หลังไม่ได้ใช้ประโยชน์
บอร์ด TMC อนุมัติขายที่ดินพร้อมสิ่งปลูกสร้างอาคารโรงงานบ้านบึง ราคารวม 660 ล้านบาท เนื่องจากยังไม่ได้ประโยชน์ในการผลิตใดๆ จากภาวะเศรษฐกิจที่ชะลอตัว
บอร์ด TMC อนุมัติขายที่ดินพร้อมสิ่งปลูกสร้างอาคารโรงงานบ้านบึง ราคารวม 660 ล้านบาท เนื่องจากยังไม่ได้ประโยชน์ในการผลิตใดๆ จากภาวะเศรษฐกิจที่ชะลอตัว
25 ต.ค. 2565

บริษัท ที.เอ็ม.ซี. อุตสาหกรรม จำกัด (มหาชน) หรือ TMC เปิดเผยว่า ที่ประชุมคณะกรรมการบริษัท ครั้งที่ 5/2565 เมื่อวันที่ 25 ต.ค.65 มีมติอนุมัติการขายที่ดินพร้อมสิ่งปลูกสร้างอาคารโรงงานบ้านบึง เนื้อที่ 57 ไร่ 3 งาน 17 ตารางวา และชุดคานเครน 5 ตัน จำนวน 2 ชุด ตั้งอยู่ใน ต.หนองชาก อ.บ้านบึง จ.ชลบุรี ให้แก่ บริษัท แซม พรีซิชั่น (ประเทศไทย) จำกัด ในราคารวม 660,000,000 บาท
ทั้งนี้ เนื่องจากโรงงานแห่งใหม่ดังกล่าวก่อสร้างแล้วเสร็จตั้งแต่เดือน ต.ค.60 แต่ยังไม่ได้ประโยชน์ในการผลิตใดๆ ของบริษัทฯ เนื่องจากภาวะเศรษฐกิจที่ชะลอตัวลง ทำให้บริษัทมียอดขายและการใช้กำลังการผลิตลดลง ส่งผลให้โรงงานแห่งใหม่มีขนาดเกินกำลังการผลิตของบริษัทฯ